UPRAVNI ODJEL ZA PROSTORNO UREĐENJE,

GRADNJU I ZAŠTITU OKOLIŠA

Povjerenstvo za provedbu natječaja

KLASA: 112-06/21-01/16

URBROJ: 2133/01-03-01/03-21-4

Karlovac, 05. srpnja 2021.

Sukladno odredbama članka 20. - 22. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 4/18, 112/19 – u nastavku teksta: ZSNLS), Povjerenstvo za provedbu natječaja, daje sljedeće

**UPUTE I OBAVIJESTI KANDIDATIMA**

**I. OBJAVA NATJEČAJA**

Pročelnica Upravnog odjela za prostorno planiranje, gradnju i zaštitu okoliša raspisala je natječaj za prijam u službu vježbenika (1 izvršitelj m/ž), na određeno vrijeme od 12 mjeseci za obavljanje vježbeničkog staža radi osposobljavanja za poslove radnog mjesta: **viši stručni suradnik za prostorno planiranje i uređenje grada.**

Natječaj je objavljen u Narodnim novinama od 07. srpnja 2021. godine i na službenoj web-stranici Grada Karlovca [www.karlovac.hr](http://www.karlovac.hr)

**II. OPIS POSLOVA RADNOG MJESTA**:

- proučava propise i rješava poslove i zadaće iz područja prostornog uređenja i uređenja naselja

- izrađuje nacrte odluka, elaborata, izvješća i drugih akata iz područja prostornog planiranja i

zaštite povijesne baštine iz područja urbanizma

- koordinira izradu i donošenje dokumenata prostornog uređenja, obavlja zadaće i poslove

praćenja provedbe dokumenata prostornog uređenja

- koordinira istraživanje, izradu studija, projekata iz domene zaštite i očuvanja kulturnih dobara

u nadležnosti grada

- koordinira ili kao član radnog tima prati izradu urbanističko- arhitektonskih i krajobraznih

projekata i natječaja

- izrađuje urbanistička očitovanja, stručna mišljenja i upute te druge akte temeljem važećih

dokumenata prostornog uređenja

- sustavno i strateški prati i koordinira svim infrastrukturnim projektima (promet - ceste,

željeznice, vrelovodi, geotermalna energija, vodnogospodarski sustav, telekomunikacije i

srodna infrastruktura)

- radi na planiranju i provođenju projekata kao te sudjeluje na poslovima projektiranja

- obavlja i druge poslove po nalogu pročelnika i voditelja Odsjeka

**III. PODACI O PLAĆI**

Osnovna bruto plaća je umnožak koeficijenta složenosti poslova navedenog radnog mjesta 2,70 i osnovice za izračun plaće u iznosu od 3.100,00 kuna, uvećane za 0,5% za svaku navršenu godinu radnog staža. Vježbenik ima pravo na 85% plaće rečenog radnog mjesta.

**IV. PROVJERA ZNANJA I SPOSOBNOSTI**

Provjera znanja vršit će se iz sljedećih upravnih područja:

1. Opći dio:
   1. Poznavanje osnova ustavnog ustrojstva Republike Hrvatske
   2. Poznavanje upravnog područja djelokruga, ustrojstva i načina rada jedinica lokalne i područne (regionalne) samouprave
   3. Poznavanje upravnog područja prijma u službu te prava, obveza i odgovornosti službenika i namještenika u upravnim odjelima i službama jedinica lokalne i područne (regionalne) samouprave
2. Posebni dio:

* Poznavanje propisa iz upravnog područja prostornog uređenja

**Pravni izvori za pripremanje kandidata za provjeru znanja:**

1. Opći dio:
   1. Ustav Republike Hrvatske (Narodne novine, 56/90, 135/97, 8/98-pročišćeni tekst, 113/00, 124/00-pročišćeni tekst, 28/01, 41/01-pročišćeni tekst, 55/01(ispr.), 76/10, 85/10- pročišćeni tekst i 5/14)
   2. Zakon o lokalnoj i područnoj (regionalnoj) samoupravi (NN 33/01, 60/01-vjerodostojno tumačenje, 129/05, 109/07, 125/08, 36/09, 150/11, 144/12, 19/13-pročišćeni tekst, 137/15, 123/17, 98/19, 144/20)
   3. Zakon o službenicima i namještenicima u lokalnoj i područnoj (regionalnoj) samoupravi (NN 86/08,61/11,4/18, 112/19)
2. Posebni dio:

* Zakon o prostornom uređenju (Narodne novine broj 153/13., 65/17., 114/18., 39/19., 98/19.)
* Zakon o poslovima i djelatnostima prostornog uređenja i gradnje (Narodne novine broj 78/15, 118/18, 110/19) - dijelovi I, II, VII i IX Zakona
* Uredba o informacijskom sustavu prostornog uređenja (Narodne novine broj 115/15.)
* Pravilnik o sadržaju, mjerilima kartografskih prikaza, obveznim prostornim pokazateljima i standardu elaborata prostornih planova (Narodne novine broj 106/98., 39/04., 45/04., 163/04., 148/10. (prestao važiti), 9/11.)
* Pravilnik o sadržaju i obveznim prostornim pokazateljima izvješća o stanju u prostoru (Narodne novine broj 48/14., 19/15.)
* Pravilnik o državnom planu prostornog razvoja (Narodne novine broj 122/15.)
* Zakon o gradnji (Narodne novine broj 153/13., 20/17., 39/19., 125/19.) - dijelovi 1.Opće odredbe, 4-sudionici u gradnji, 5-projekti, 6-tijela nadležna za izdavanje građevne i uporabne dozvole, 7.1.Građevinska dozvola, 7.2.Građenje bez građevinske dozvole
* Pravilnik o jednostavnim i drugim građevinama i radovima (Narodne novine broj 112/17., 34/18, 36/19, 98/19, 31/20.)

**V. PRAVILA I POSTUPAK TESTIRANJA**:

* **Natječajni postupak provodi Povjerenstvo za provedbu natječaja, koje obavlja sljedeće poslove:**
* utvrđuje koje su prijave na natječaj pravodobne i potpune,
* utvrđuje listu kandidata prijavljenih na natječaj koji ispunjavaju formalne uvjete propisane natječajem,
* kandidate s liste poziva na prethodnu provjeru znanja i sposobnosti,
* provodi postupak provjere znanja i sposobnosti,
* podnosi izvješće o provedenom postupku, uz koje prilaže rang listu kandidata, s obzirom na rezultate provedene provjere znanja i sposobnosti.
* **Nepravodobne ili nepotpune prijave**: Ukoliko je prijava na natječaj **nepravodobna** **i/ili nepotpuna** (ne sadrži svu potrebnu dokumentaciju), ista se neće razmatrati, a osoba koja je podnijela nepotpunu i/ili nepravodobnu prijavu ili osoba koja ne ispunjava formalne uvjete iz natječaja ne smatra se kandidatom prijavljenim na natječaj. Osobi koja nije podnijela pravodobnu i urednu prijavu ili ne ispunjava formalne uvjete iz natječaja dostavit će se pisana obavijest u kojoj će se navesti razlozi zbog kojih se ne smatra kandidatom prijavljenim na natječaj. Protiv obavijesti osoba nema pravo podnošenja pravnog lijeka.
* **Provjera znanja i sposobnosti kandidata.**

Prethodnoj provjeri znanja i sposobnosti kandidata mogu **pristupiti samo kandidati koji ispunjavaju formalne uvjete iz natječaja.** Prethodna provjera znanja i sposobnosti kandidata obavlja se putem pisanog testiranja i intervjua.

Ako kandidat ne pristupi testiranju, odnosno odustane od testiranja smatra se da je povukao prijavu na natječaj ne smatra se kandidatom u postupku.

Vrijeme održavanja prethodne provjere znanja i sposobnosti kandidata bit će objavljeno na web-stranici Grada Karlovca [www.karlovac.hr](http://www.karlovac.hr) i na oglasnoj ploči u prizemlju zgrade Grada Karlovca, Banjavčićeva 9, najmanje 5 (pet) dana prije održavanja provjere.

* Po dolasku na provjeru znanja, od kandidata će biti zatraženo predočenje odgovarajuće identifikacijske isprave radi utvrđivanja identiteta.

Po utvrđivanju identiteta, kandidatima će biti podijeljeni testovi.

Za vrijeme provjere znanja i sposobnosti nije dopušteno:

- koristiti se bilo kakvom literaturom odnosno bilješkama

- koristiti mobitel ili druga komunikacijska sredstva

- napuštati prostoriju u kojoj se provjera odvija

- razgovarati s ostalim kandidatima niti na bilo koji drugi način remetiti koncentraciju

kandidata.

Ukoliko pojedini kandidat prekrši naprijed navedena pravila bit će udaljen s provjere znanja, a njegov/njezin rezultat Povjerenstvo neće priznati niti ocjenjivati.

* Za svaki dio provjere znanja kandidatima se dodjeljuje od 1 do 10 bodova. Smatra se da su kandidati uspješno položili testove ako su iz svakog djela provjere znanja ostvarili najmanje 50% (5 bodova) na testiranju. S kandidatima koji uspješno polože testove provest će se intervjui (razgovori). Rezultati intervjua boduju se na isti način kao i testiranje. U razgovoru s kandidatima utvrđuju se njihovi interesi, profesionalni ciljevi i motivacija za rad u upravnim tijelima Grada Karlovca. Nakon provedenog testiranja i intervjua Povjerenstvo utvrđuje rang listu kandidata prema ukupnom broju bodova ostvarenih na testiranju i intervjuu.

Riječi i pojmovi korišteni u ovom tekstu koji imaju rodno značenje odnose se jednako na muški i ženski rod, bez obzira jesu li korišteni u muškom ili ženskom rodu.

**POVJERENSTVO ZA PROVEDBU NATJEČAJA**